SF opfordrer kommunerne til at stoppe med at tilbyde rabat for gule fagforeninger. Bl.a. Mariagerfjord, Allerød og Odense kommuner tilbyder deres ansatte en fordelagtig ordning, hvis de melder sig ind i Det faglige Hus i stedet for en almindelig fagforening, skriver nyhedsbrevet 3F. - Det kan ikke være en kommunal opgave at favorisere de såkaldte discountfagforeninger gennem rabatordninger, siger SF's arbejdsmarkedsordfører Eigil Andersen, der nu går til beskæftigelsesminister Inger Støjberg.

Referat:
Bl.a. Mariagerfjord Kommune tilbyder deres ansatte tre måneders gratis medlemskab og en gave på 500 kr., hvis de melder sig ind i Det faglige Hus i stedet for en almindelig fagforening. Men det vil SF nu sætte en stopper for.